recursal/SuperWikiNEXT-32B huggingface dataset:
***Actinobolus trilobus*** er en bille som hører til gruppen hornbiller i familien skarabider (Scarabaeidae).

Utseende
--------

En middelsstor (ca. 20 millimeter), avlang, blank, brun hornbille. Denne slekten har en noe mindre avlang kroppsform enn mange andre Phileurini. Hannen har et kort horn på hver side av hodet, forøvrig er kjønnene nokså like. Pronotum er rundet, med tett og kraftig punktering foran, glatt og blankt bak.
Dekkvingene har dype punktstriper. Beina er kraftige.

Levevis
-------

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse
----------

Arten er utbredt i Brasil.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Phileurini Burmeister, 1847
						* Slekten *Actinobolus* Westwood, 1841
							+ ***Actinobolus trilobus*** Luederwaldt, 1910

Eksterne lenker
---------------

* Nettsdie om arten
* (en) *Actinobolus trilobus* i Encyclopedia of Life Rediger på Wikidata

* (en) *Actinobolus trilobus* i Global Biodiversity Information Facility Rediger på Wikidata

* *Actinobolus trilobus* – detaljert informasjon på Wikispecies Rediger på Wikidata
**Kosmopolitt** (gresk *kosmos*, «verdensaltet» og *polites*, «borger»), også omtalt som **verdensborger** (en direkte oversettelse av det greske begrepet), er en person som betrakter hele verden som sitt fedreland eller hjemsted.

Begrepet kosmopolitt eller verdensborger har en rekke ulike meninger, og brukes ofte som betegnelse på en person som tar avstand fra tradisjonelle geopolitiske skillelinjer knyttet til bestemte stater. Et tidlig eksempel på denne holdningen finner man hos Sokrates, som sa: «Jeg er ikke athener, eller greker, men borger av verden». Den engelskfødte filosofen Thomas Paine uttalte at «Mitt hjemland er verden, alle mennesker er mine brødre og min religion er å gjøre godt». Den amerikanske skuespilleren Garry Davis har vært en kjent aktivist for ideen om verdensborger etter han i 1948 oppsøkte den amerikanske ambassaden i Paris og frasa seg sitt amerikanske statsborgerskap. Han grunnla siden organisasjonen som står bak verdenspass og har blant annet skrevet boken *My Country Is the World* («Mitt land er verden»). I religionen bahai står ideen om verdensborgere sentralt.

Biologi
-------

Innen biologi brukes betegnelsen kosmopolitt til å beskrive en art eller gruppe som finnes over hele kloden (bortsett fra Antarktis som har meget få innfødte arter).

Referanser
----------

1. ↑  World Citizen Association

Se også
-------

* Endemisk
**Macao bispedømme** er et katolsk bispedømme som ble opprettet 23. januar 1576 av pave Gregor XIII. Det dekket opprinnelig Kina (med Korea, Mongolia og Taiwan), Japan, Indokina, Thailand og Øst-Timor (totalt ca. 13 000 000 km²). Det dekker nå bare byen Macao og *de jure* noen områder utenfor Den spesielle administrative sone Macao inne i Folkerepublikken Kinas «fastland» (totalt 19 km²). Sistnevnte områder betjenes imidlertid *de facto* fra bispeseter som ligger på fastlandet. 

Ut fra Macao er det fra 1588 til 2010 blitt fraskilt 232 kirkelige jurisdiksjoner (dvs. bispedømmer og lignende strukturer) i elleve land:

* 16 i Japan
* 3 i Kambodsja
* 142 i Folkerepublikken Kina
* 7 i Republikken Kina
* 4 i Nord-Korea
* 16 i Sør-Korea
* 4 i Laos
* 1 i Mongolia
* 10 i Thailand
* 26 i Vietnam
* 3 i Øst-Timor

Historie
--------

Macao bispedømme tilhørte opprinnelig det portugisiske patronatssystemet. Det var suffraganbispedømme under Goa erkebispedømme i India, og ble skilt ut fra Malakka bispedømme i 1576. Macaos ansvarsområde var hele Øst-Asia samt Øst-Timor.

Japan ble fradelt i 1588 som Funai bispedømme. 1659 ble tre apostoliske vikariater skilt ut:

* Cochin, som omfattet dagens Kambodsja, Taiwan, Thailand og Vietnam samt deler av det sørlige Kina;
* Tonking, som omfattet dagens Laos og Vietnam.
* Nanjing ble i 1690 ble delt i to deler, som samtidig ble opphøyet til bispedømmer i Goas kirkeprovins:
	+ Nanjing bispedømme, som omfattet deler av den kinesiske østkysten;
	+ Beijing bispedømme, som omfattet de sentrale, vestlige og nordlige delene av Kina samt dagens Mongolia, Nord-Korea og Sør-Korea.

De neste territorielle endringene skjedde i 1841, da det apostoliske prefekturet Hongkong ble opprettet, og i 1848, da det apostoliske vikariatet Guangdong-Guangxi ble skilt ut, som omfattet dagens provinser/regioner Guangdong, Guangxi og Hainan. Øst-Timor var en del av Macao bispedømme helt frem til 1940, da Dili bispedømme ble opprettet.

Etter å ha vært Goas suffraganbispedømme i 400 år, ble Macao bispedømme eksemptert i 1975, dvs. løst fra sin forhenværende metropolitt og direkte underlagt paven.

Alle erkebiskoper av Macao frem til 1988 var europeere (nesten utelukkende portugisere). Bare de to siste biskopene, Domingos Lam Ka-tseung (1988–2003) og José Lai Hung-seng (2003–d.d.), var født i Øst-Asia.

Eksterne lenker
---------------

* Offisielt nettsted Rediger på Wikidata

* (en) Roman Catholic Diocese of Macau – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | CatolicDiocese
 |
En **trader** en person som kjøper og selger finansielle verdipapir slik som aksjer, obligasjoner, derivater, futures eller valuta, for å søke en økonomisk gevinst.

Det finnes mange forskjellige typer tradere. De kan være enten profesjonelle, som arbeider for finansielle institusjoner eller selskaper, eller individuelle tradere. De kjøper og selger finansielle verdipapir på aksjemarkeder, derivatmarkeder eller futuresmarkeder.

Et annet vis å skille mellom forskjellige typer tradere er ved lengden på perioden som et verdipapir holdes. Dette kan variere fra sekunder til flere år. Ettersom perioden blir lengre vil *posisjonen* man har tatt (hvilket verdipapir man handler med, og hvorvidt man er long eller short) i økende grad måtte være basert på fundamentale verdier. Dermed kan overgangen mellom å være trader og investor være flytende. Generelt kan man si at traderen benytter forskjellige virkemidler i markedet for å finne riktig tidspunkt for å kjøpe eller selge en aksje.

Det finnes mange forskjellige kategorier og betegnelser på de mange forskjellige typer tradere innen finans, for eksempel:

* Aksjetrader
* Daghandler (en:daytrader)
* Gjenganger-trader (en:Pattern daytrader)
* Scalper
* Diskresjonære tradere
* Swing-trader
* Posisjons-trader
* Investor

Tradere og meglere
------------------

Meglere er mellommenn som fyller kjøps og salgshandler for tradere, men som selv ikke tar posisjoner eller risiko. For denne rollen tar megleren en kommisjon.

Referanser
----------

1. ↑  «Hva er trading? | Kapittel 1 | Valutaskolen | K2 Trading AS». *K2 Trading AS*. Arkivert fra originalen 27. februar 2017. Besøkt 26. februar 2017.
Et **tradisjonelt grevskap** er i Wales en eldre administrativ enhet. Mellom 1888 og 1974 var de den viktigste enheten i lokalstyret i Wales. I forbindelse med den britiske reformen av lokalstyret ble de erstattet av åtte administrative grevskap, som i sin tur var delt i distrikter.

I 1996 ble dagens ordning med 22 hovedområder innført, og distriktene ble avskaffet som administrative enheter. Flere av de administrative områdene som ble opprettet i 1996 er basert på de tradisjonelle grevskapene.

Selv om de tradisjonelle grevskapene ikke lenger har noen administrativ funksjon, brukes de blant annet i biologiske studier, fordi de tillater direkte sammenligning mellom gamle og nye målinger.

Monmouthshire har hatt en spesiell status, da det ikke formelt tilhørte Wales før i 1974, men det har alltid vært regnet som del av Wales. Utelatelsen skyldes antagelig en forglemmelse da unionstraktaten mellom Wales og England ble fornyet.

Det er en mindre uenighet rundt Welsh Bicknor, som ligger i Hertfordshire i England, men som er en eksklave knyttet til Monmouthshire. Det varierer derfor om man tar med Welsh Bicknor eller ikke når denne grensen trekkes opp. En annen walisisk eksklave, Maelor Saesneg, regnes fortsatt som del av Flintshire.

Grevskapene
-----------

|  |
| --- |
| **Tradisjonelle grevskap i Wales** |
| 1. Monmouthshire (*Sir Fynwy*)2
2. Glamorgan (*Sir Forgannwg*)1
3. Carmarthenshire (*Sir Gaerfyrddin*)1
4. Pembrokeshire (*Sir Benfro*)1
5. Cardiganshire (*Sir Aberteifi* el. *Ceredigion*)1
6. Brecknockshire (*Sir Frycheiniog*)2
7. Radnorshire (*Sir Faesyfed*)2
8. Montgomeryshire (*Sir Faldwyn*)2
9. Denbighshire (*Sir Ddinbych*)2
10. Flintshire (*Sir y Fflint*)1
11. Merionethshire (*Sir Feirionnydd*)1
12. Caernarfonshire (*Sir Gaernarfon*)1
13. Anglesey (*Sir Fôn*)1
 |  |

1. Disse grevskapene ble opprettet i 1282 etter Edvard I av Englands erobring.
2. Disse ble opprettet i 1535 i lov om Wales' lover av 1535, en lov som ble formelt avskaffet først i 1993.

Se også
-------

* Hovedområder i Wales
* Bevarte grevskap i Wales
Fyrst Metternich
**Vormärz** (*før mars*) er det tyske begrepet for tiden frem til den mislykkede marsrevolusjonen i Tyskland i 1848. Epoken var preget av politistat og sterk sensur. Sensuren ble innledet av Klemens von Metternich i 1819, og førte til at trykkefriheten ble innskrenket og at innflytelsen fra opplysningstidens idéer i samfunnet ble reversert.

Da den mentalt tilbakestående Ferdinand I av Østerrike overtok den formelle makten i 1835, ble det mulig for Metternich å styre rikets interne og ytre affærer gjennom renkespill. Den voksende nasjonalismen og den sosiale uroen skulle komme til uttrykk i marsrevolusjonen i 1848, der den voksende arbeiderklassen ble ansett som et politisk, fremfor et sosialt problem.

Liberalismens fremvekst blant aristokratiet og middelklassen, ble et stadig større problem for både Metternich og Ferdinand, med krasse angrep på deres undertrykkelse av ytringsfriheten og tankefriheten.

Se også
-------

* Wartburgfesten
* Hambacherfesten
* Novemberoppstanden
* Revolusjonen i Tyskland i 1848

Portaler: Tyskland | Historie

|  |  |
| --- | --- |
| Oppslagsverk/autoritetsdata | Store norske leksikon **·** GND
 |
***Half an Hour*** er en amerikansk drama-stumfilm fra 1920, regissert av Harley Knoles. Filmen er basert på et skuespill fra 1913 av J.M. Barrie.

Handling
--------

For å hjelpe faren sin, Lord Dartmouth, ut av økonomiske vanskeligheter går Lady Lillian med på å gifte seg med den velstående Richard Garson - hvis kjærlighet hun ikke gjengjelder. Etter en bitter konfrontasjon med Richard, samtykker Lillian i å stikke av sammen med sin tidligere frier, Hugh Paton, og etterlater alle verdisakene hennes og et brev for å forklaring ektemannen sin hva hun har gjort.

Men når hun ankommer Patons værelse, blir Lillian fortalt av hushjelpen hans, Susie, at han er en kvinnebedårer. Akkurat da kommer Dr. George Brodie, bærende på liket av Paton som nylig døde i en trafikk-ulykke. Lillian reiser straks hjem og forsøker å få tak i brevet hun tidligere hadde lagt igjen til ektemannen sin - før han oppdager meldingen hennes.

Skuespillere
------------

* Dorothy Dalton som Lady Lillian Garson
* Charles Richman som Richard Garson
* Albert L. Barrett som Hugh Paton
* Frank Losee som Dr. George Brodie
* H. Cooper Cliffe som as Earl of Westford

Referanser
----------

1. ↑  ; besøksdato: 11. april 2016.
2. ↑  HALF AN HOUR

Eksterne lenker
---------------

* (en) *Half an Hour* på Internet Movie Database Rediger på Wikidata

* (en) *Half an Hour* på American Film Institute Rediger på Wikidata
**Traffic Exchange** er et fenomen som oppstod på 1990-tallet og som hadde som formål å øke trafikk til nettsteder. Begrepet *autosurf* benyttes om Traffic Exchange der reklame for andre nettsteder skiftes automatisk.

I begynnelsen ble Traffic Exchange benyttet til legitime formål der mindre bedrifter ønsket å bygge kontaktnettverk med andre mindre bedrifter. Etter hvert har nettsvindlere tatt mer og mer over, og de fleste nettsteder som tilbyr Traffic Exchange fungerer som Ponzi-svindler og inneholder utelukkende reklame for andre svindelkonsepter.

Som et tiltak for å forhindre svindel med Traffic Exchange har betalingstjenesten PayPal bannlyst konsepter som kombinerer auto-surf og nettverkssalg.

Trondheimsmannen Helge Normann driver det Panama-registrerte selskapet GoodleAdz som blant annet promoterer en Traffic Exchange. Lotteritilsynet har uttalt at konseptet har pyramidelignende trekk.

I 2017 gikk en norsk kvinne til Finansklagenemnda og krevde at DnB dekket et tap hun hadde pådratt seg gjennom konseptet My Advertising Pays, men fikk ikke medhold.

Referanser
----------

1. ↑  El colapso del negocio piramidal Fort Ad Pays atrapa a 40.000 personas El País
2. ↑  Does PayPal prohibit transactions for pyramid, matrix and multi-level marketing programmes? Arkivert 23. juni 2016 hos Wayback Machine. PayPal
3. ↑  - Dette ligner på en pyramide Arkivert 14. mai 2013 hos Wayback Machine. Dine Penger
4. ↑  Tapte 81.500 på pyramidespill – krever at banken betaler Dagens Næringsliv
**Vorbis** er en fri lydkodek fra Xiph.org, den samme organisasjonen som leder utviklingen av Ogg, FLAC, Theora, med flere. Disse formatene er også patentfrie, og Xiph utgir referanseimplementasjoner av dem under en BSD-lisens. Lyd kodet i Vorbis vil, i likhet med konkurrerende formater som Musepack, MP3, AAC og WMA, ikke være identisk med originalen, men gjengivelsen kan gjøres god nok til at menneskeøret ikke hører forskjell. Vorbis er ikke et selvstendig filformat, men lagres i et konteinerformat, oftest Ogg, og denne kombinasjonen kalles Ogg Vorbis. Avhengig av konteinerformat, kan Vorbis-lyden multiplekses med andre datastrømmer, for eksempel video og undertekst. Theora-video og/eller Vorbis-lyd i Ogg-konteiner utgjør de foretrukne multimedieformatene på Wikipedia.

Lydkvalitet
-----------

Lengden av et lydspor i Ogg Vorbis er entydig gitt eksakt lik originalen. Dette er en motsetning til MP3 og AAC, der ulike enkodere legger til ulike lengder av tilnærmet stillhet på start og slutt, som igjen håndteres ulikt av ulike dekodere.

Metadata
--------

Såkalte *Vorbis comments* kan lagre metadata om alt mulig. Disse er UTF-8-strenger på formen "ATTRIBUTT=verdi", der store og små bokstaver i attributtnavnet går for det samme. Eksempler: "ArTiSt=Röyksopp", "TRACKNUMBER=01". Lengden av hver streng, samt lengden av all metadata kan maksimalt være 2³²-1 byte.

Eksterne lenker
---------------

* (en) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Vorbis – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**«That Old Black Magic»** er en amerikansk sang komponert av Harold Arlen med tekst av Johnny Mercer. Den ble utgitt for første gang i 1942 og har blitt en standardrepertoar som har blitt spilt inn av en rekke artister, inkludert Frank Sinatra, Judy Garland, Bing Crosby, Sammy Davis jr. Doris Day, Ella Fitzgerald, Tom Jones, Johnny Mathis, Glenn Miller, Marilyn Monroe, Rod Stewart og Van Morrison samt Johnny Mercer selv. Ann-Margret spilte inn sangen og ga den ut på albumet *Songs from The Swinger and Other Swingin' Songs* i 1966.

Kjente versjoner
----------------

Judy Garland spilte inn sangen i 1942. Glenn Millers versjon havnet året etter på førsteplass på *Billboard*-listen, og lå på listen i til sammen 14 uker. Margaret Whitings versjon, som hun spilte inn sammen med Freddie Slack Orchestra, gikk samme året inn på en tiendeplass på *Billboard*-listen. Frank Sinatra spilte inn sangen to ganger; først som en ballade i 1946 og deretter en lett swingversjon som ble utgitt i 1961. Han fremførte også en versjon av sangen, med noe endret tekst, på festen han arrangerte kvelden før John F. Kennedy skulle innsettes til USAs neste president. Sangen var for anledningen omdøpt til «That Old Jack Magic». I 1950 spilte Billy Daniels inn sangen og ble deretter kjent under kallenavnet «The Old Black Magic Man». Sammy Davis jr.s versjon av sangen lå i 1955 på *Billboard*-listen i seks uker, med en 16.-plass som høyeste plassering. Han fremførte også sangen da han hadde en gjesterolle i TV-serien *I Dream of Jeannie*. Sangen har også blitt spilt inn av blant annet Ella Fitzgerald, Johnny Mathis, Bing Crosby, Tom Jones, Ray Anthony, Miles Davis, Tony Bennett, Rod Stewart, Doris Day, Glenn Miller, Rosemary Clooney, Van Morrison, The Platters, Mel Tormé og Peggy Lee. Johnny Mercer, som skrev teksten til sangen, spilte den inn i 1974.

Melodien til sangen er inkludert i filmen *Alt om Eva* fra 1950. Marilyn Monroe fremførte sangen i filmen *Bus Stop* fra 1956. Rollefiguren hun spilte var en lite talentfull barsangerinne og publikum hørte ikke etter da hun sang. En ung cowboy, spilt av Don Murray, lot seg imidlertid imponere og sørget for at publikum var stille gjennom resten av fremførelsen hennes. Jerry Lewis fremførte sangen i filmen *The Nutty Professor* fra 1963. Kevin Spacey fremførte sangen i filmen *Midnatt i det gode og ondes hage* fra 1997. Judy Garlands versjon av sangen ble inkludert i dokumentarfilmen *Enron: The Smartest Guys in the Room* fra 2005. Sangen var brukt som bakgrunnsmusikk i filmen *Star Trek III: The Search for Spock* fra 1984. Den blir også fremført i to episoder av TV-serien *Star Trek: Voyager*. Første gang ble den sunget av rollefiguren Seven of Nine, spilt av Jeri Ryan, i episoden «The Killing Game». Den andre gangen ble den fremført av The Doctor og Harry Kim, sammen med Kims jazzband, Harry Kim and the Kimtones, i episoden «Virtuoso».

Referanser
----------

1. 1 2 3  Whitburn, Joel (1973). *Top Pop Records 1940-1955*. Record Research.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Halfdan Nicolaus Nielsen** (født 26. mars 1874, død 21. juni 1952) var en norsk skøyteløper.

Under et stevne på Saltsjöbanan i Stockholm 13. februar 1893 ble Nielsen den første som noterte seg for en tid på under 20 minutter på 10 000 m – 19.47,4. Under VM på samme bane året etter ble han nr. 2 på de to lengste distansene. Han gikk da 10 000 m på 19.43,8, men ble slått av Jaap Eden med over et halvt minutt.

Nielsen var medlem i komiteen av 27. februar 1893 som ble Norsk Skøiteforbunds stiftere.  

Han gikk først for Kristiania Sportsforening, men meldte seg seinere inn i IK Tjalve.

Personlige rekorder
-------------------

* 500 m – 52,4
* 1 500 m – 2.38,8
* 3 000 m – 6.41,8
* 5 000 m – 9.17,0
* 10 000 m – 19.43,8

Referanser
----------

Eksterne lenker
---------------

* (en) Halfdan Nielsen – Speedskatingbase.eu Rediger på Wikidata

* (en) Halfdan Nielsen – SpeedSkatingNews.info Rediger på Wikidata

* (en) Halfdan Nielsen – SpeedSkatingStats.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Halfdan Marius Jønsson** (15. mai 1891 – 7. februar 1945) var en norsk fagforeningsleder og motstandsmann under den andre verdenskrig.

Halfdan Jønsson ble første gang organisert i Sverige 1908. Han ble faglig aktiv mens han arbeidet ved Rosenberg Mekaniske Verksted i Stavanger. I 1919 ble han valgt til sekretær for Norsk Jern- og Metallarbeiderforbund og flyttet til Oslo. I de første årene i Oslo deltok han i Syndikalistisk-Anarkistisk Forening. Senere ble han medlem i Oslo Arbeidersamfunn.

I 1923 ble han valgt til formann i Norsk Kjemisk Industriarbeiderforbund og i 1934 ble han nestformann i LO.

Jønsson var sentral i det faglige motstandsarbeidet under andre verdenskrig og var leder for LOs illegale faglige utvalg i perioden påsken 1942 til januar 1944 da han ble arrestert av tyske okkupasjonsmyndigheter. Årsaken til arrestasjonen er aldri klarlagt. Muligens ble han avslørt av Rinnan-banden under besøk i Trondheim i 1943.
<

Jønsson ble sendt til Grini og i juli 1944 ble han sendt til konsentrasjonsleiren Natzweiler. Jønsson døde i konsentrasjonsleiren Dachau 7. februar 1945.

Referanser
----------

1. ↑  NorgesLexi Arkivert 7. januar 2010 hos Wayback Machine.
2. ↑  Skar, Alfred (1949). *Fagorganisasjonen under okkupasjonen*. Oslo: Arbeidernes faglige landsorganisasjon i Norge : i kommisjon hos Tiden norsk forlag.

Eksterne lenker
---------------

Natzweiler Info

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Fangeregisteret **·** Våre falne

 |

Portal: Andre verdenskrig
Sølvi Wang i NRK i 1960 Foto: Johan Brun/Dagbladet 
***That's Entertainment*** er et TV-sendt humorshow fra 1966, som ble bygd rundt Sølvi Wang. Dessuten dukker blant andre Arve Opsahl, Rolv Wesenlund og Harald Heide Steen Jr. opp i mindre roller. Produksjonen ble produsert av NRK, og ble skapt for å være det norske bidraget i den internasjonale tv-konkurransen Rose D'Or. Produksjon og regi var ved Erik Diesen. Programopplegget var ved Anne Torjusson (senere Anne Torjusson Diesen, kona til Erik Diesen) og Stein Roger Bull.

Showet ble den første norske produksjonen som vant pris i Rose D'Or, da den ble belønnet med Special Prize of the City of Montreaux, også kjent som Chaplinprisen. Programmet fikk dessuten presseprisen. Seieren i den internasjonale konkurransen førte til at programmet ble vist på tv-kanaler over store deler av Europa. Sølvi Wang ble som følge av suksessen også blant annet invitert til de store underholdningsshowene The Ed Sullivan Show i USA og Saturday Night at The London Palladium i Storbritannia. Hun fikk også tilbud om et eget humorshow på BBC, og ble bedt om å være med i fire programmer av både Ed Sullivan og Palladium. Det ble kun med de to nevnte internasjonale opptredende, da hun valgte å prioritere familien i Norge.

> Det engelske ITV ønsker å lage ytterligere fire programmer med Sølvi Wang som gjest, og BBC vil lage seks programmer og satse Sølvi mot Englands fremste komikere. 
> 
> 
> Turban, Ukebladet NÅ
> 
> 

Regissør Erik Diesen fikk også økt popularitet etter programmet, og fikk blant annet tilbud om å lage en del tyske tv-programmer.

Stab
----

* Tegne- og trickfilm: Bent Barfod
* Filmfotograf: Knut Gløersen
* Filmredigering: Olav Kyrre Grepp
* Sminke: Gunnvor Grønn
* Dekor: Knut Solberg
* Kostymer: Per Lekang
* Koreograf: Gene Nettles
* Koreograf for «America»: Rikki Septimus
* Musikalsk produksjon: Egil Monn-Iversen
* Tekstbidrag: Harald Tusberg, Alfred Næss, Sven Lange, Erik Diesen
* Regi i «Moonlight Medley»: Egil Kolstø
* Programopplegg og produksjonsassistenter: Anne Torjusson, Stein Roger Bull
* Produksjon og regi: Erik Diesen

Referanser
----------

1. ↑  Larsen, Svend Erik Løken (29. september 2014). «Sølvi Wang». *Norsk biografisk leksikon* **(norsk)**. Besøkt 23. januar 2019.
2. ↑  «Sølvi Wang 80 år». *Aftenposten Morgen*. 28.08.2009. s. 14.
3. ↑  «NRK TV – That's Entertainment». *NRK TV* **(norsk)**. Besøkt 23. januar 2019.
4. ↑  Turban (11.06.1966). «Sølvi på vei inn i stjernehimmelen!». NÅ.

Eksterne lenker
---------------

* *Artikkelen har ingen egenskaper for filmdatabaser i Wikidata*
**Vordingborg kaserne** er en fungerende kaserne i Vordingborg.

Med hærloven av 1909 ble det besluttet å oppføre en murt kaserne med kostforpleining, verksteder og innkvarteringsfasiliteter i Vordingborg. Byggeriet gikk i gang i 1912 og i april 1913 kunne kasernen tas i bruk. Anlegget er tegnet av Alf Jørgensen og Henning Hansen; administrasjonsbygningen er dog oppført i 1914 etter tegninger av Svend Sinding.

Kaserneanlegget utbygges
------------------------

I 1952 ble et nytt og stort garasjeanlegg tatt i bruk og i 1955 fullførtes en verkstedbygning til motorkjøretøyer og våpen. Kasernens kostforpleiningsbygning ble tatt i bruk i 1956 og i årene 1957–58 ble nye innkvarteringsområder tatt i bruk. De bestod av fem bygninger som utover innkvartering for vernepliktige menige og befalingsmenn inneholdt undervisningslokaler, våpenkamre og kompanikontorer. Det opprinnelige militære sykehus var i 1932 blitt overtatt av kommunen, hvoretter garnisonen hadde leiet seg inn med en sykestue. I 1960 overtok garnisonen avdeling C på det kommunale sykehus og inndro bygningen i det egentlige kaserneområde. I 1962 ble der oppført ytterligere åtte tjenesteboliger på den sydlige del av den daværende eksersersplass.

Ved garnisonens 50-årsjubileum i 1963 sto kasernen som en av landets største.

Regimenter garnisonert på Vordingborg kaserne
---------------------------------------------

* 1913 – 1976 5. Regiment – Falsterske Fodregiment
* 1976 – 2000 Danske Livregiment
* 2001 – DANILOG

Derutover hadde *Den Internationale Brigade* sitt hjemsted på Vordingborg kaserne fra 1994 til brigaden ble nedlagt igjen ved forsvarsforliket i 2005.

Garnisonskommandanter
---------------------

* 1913 – 1916 V. Giersing
* 1916 – 1923 T.V. Schwarz
* 1923 – 1928 C.A.A. Bosse
* 1928 – 1930 H.W. Prior
* 1930 – 1934 C.L.E. Øllgaard
* 1934 – 1938 H. Jessen
* 1938 – 1942 V.O. Harrel
* 1942 – 1943 A.M. Poulsen
* 1945 E.H. Augsburg
* 1945 – 1946 R. Allerup
* 1946 – 1950 E.J. Joest
* 1950 – 1956 P.A. Mathiassen
* 1956 – 1969 A.H. Klokhøj
* 1969 – C.E. Nielsen
*

Kilder
------

Vordingborg By og Garnison gennem 50 år. 1913 – 1963. Borgmester Holger Jensen og garnisonskommandant A.H. Klokhøj.Vordingborg 1963.
**Flekkefjord museum** er et museum i Flekkefjord i Vest-Agder som består av flere avdelinger. Flekkefjord museum er en del av Vest-Agder-museet.

Dr. Krafts gate 15
------------------

Dr. Krafts gate 15 ble bygget i 1724, men har siden den tid gjennomgått flere endringer under forskjellige eiere. Huset er innredet i første etasje som et borgerlig hjem. I andre etasje finnes en tekstilutsilling av bymoter og redskaper. I tilbygget finnes en modell av reperbanen på Sunde, vedskjul og bakerovn og rommelig plass etter dattidas målestokk for tjenestepiken i andre etasje fra bakgården. Gjenstandene er gitt fra byens befolkning, dels som testamentarisk gave, og gir uttrykk for byens internasjonale orientering.

Fiskeskøyta «Solstrand»
-----------------------

Museumskøyta Solstarand tilhører museet og er bygget i 1936. Den har tidligere blitt brukt i makrell- og sildefiske og til reketråling og er en tradisjonell fiskeskøyte fra området.

Tatjana Lars Kristian Gulbrandsen
---------------------------------

*Lars Kristian Gulbrandsen* (1931–2005), eller Tatjana Lars Kristian Gulbrandsen som han selv kalte seg, en av Sørlandets mest særpregede kunstnere testamenterte gjenstander og kunstverk til Flekkefjord kommune. En del av samlingen er utstilt ved sjøbodene ved museet. 

Utover dette holder museet utstillinger av kortere varighet.

Se også
-------

* Vest-Agder-museet IKS

Litteratur
----------

* Welle-Strand, Erling (1916-2013) (1974). *Museums in Norway*. Oslo: Royal Ministry of Foreign Affairs. s. 29. ISBN 8271770039.

Eksterne lenker
---------------

* (no) Offisielt nettsted Rediger på Wikidata

| * v
* d
* r
Vest-Agder-museet |
| --- |
| DS «Hestmanden» • Flekkefjord museum • Gimle gård • Kristiansand kanonmuseum • Kristiansand museum • Lista museum • Mandal museum • Odderøya museumshavn • Setesdalsbanen • Sjølingstad Uldvarefabrik • Tingvatn fornminnepark |


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** KulturNav
 |
**Schipper mag ik overvaren?** (= skipper får jeg seile over) er en nederlandsk barnesang. Den er tett knyttet til en lek med samme navn.

Tekst
-----

**Nederlandsk original tekst:**

*Schipper mag ik overvaren ja of nee?*
*Moet ik dan ook tol betalen ja of nee?*
**Norsk oversettelse:**

*Skipper får jeg seile over ja eller nei?*
*Må jeg da også betale toll ja eller nei?*
(I noen versjoner blir «tol» (toll) byttet ut med «een cent» (en cent) eller «geld» (penger)).

Bruk
----

Sangen er nesten uløselig knyttet til barneleken «schipper mag ik overvaren?», hvor ett barn leker «skipperen» og alle de andre barna må oppfylle en bestemt betingelse før de får lov til å gå over. De barna som ikke oppfyller denne betingelsen får også lov til å komme over, men de blir jaget av «skipperen» til de blir tatt. Den første som blir tatt, blir den neste «skipperen».

I populær kultur
----------------

* Sangen ble covret av Daan Stuyven for Kapitein Winokio-prosjektet.
* Sangen ble gjort kjent i Norge av Team Antonsens sketsj «Nederlenderen», med Kristopher Schau som Wim Sonneveld. Denne versjonen er av den nederlandske artisten Slome Japie og har flere vers enn det som høres i sketsjen.
**Qamishli'** (arabisk: القامشلي‎; kurdisk: Qamişlo) er en by i det nordøstlige Syria, nær grensen mot Tyrkia og Irak. Byen er anlagt rundt en jernbanestasjon fra 1926. 

Qamishli hadde en befolkning på 232 258 innbyggere ved folketelling i 2004. De fleste er kurdere, men befolkningen omfatter også mange arabere, assyrere og armenere. Mange av assyrerne og armenerne er kristne som kom hit etter å ha blitt fordrevet fra Tyrkia på slutten av første verdenskrig. 

Den kristne befolkningen i Qamishli gjennomfører hvert år en stor prosesjon i desember. Den kurdiske nyttårsfeiringa i mars (newroz) er også kjent. 

Qamishli anses som hovedstaden for den kurdiske regionen i Syria, av kurdere kalt Vestkurdistan. I 2004 fant det sted omfattende opptøyer i byen da supportere av et lokalt fotballag viftet med kurdiske flagg. Politiet skjøt inn i mengden og minst 15 mennesker ble drept. Det fulgte tre dager med gatekamper, hvor en statue av Syrias tidligere president Hafez al-Assad ble veltet. Myndighetene satte inn militære styrker støttet av helikopter og stridsvogner og ytterligere titalls personer ble drept før det ble ro i byen.

Referanser
----------

1. ↑   *Central Bureau of Statistics, Syria* Arkivert 10. mars 2013 hos Wayback Machine. (PDF), resultat fra folketelling 22 september 2004 (arabisk)]
2. ↑  «The Kurds of Syria - An Insecure Stone in the Syrian Mosaic», *Qantara.de*
3. ↑  «Football fans' fight causes a three-day riot in Syria» Arkivert 28. juni 2014 hos Wayback Machine. *The Independent* 15. mars 2004

Se også
-------

* Nusaybin, nabobyen på tyrkisk side

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** GeoNames
 |
Cantores Minores i Helsingfors domkirke.
**Cantores Minores**, også kjent som Helsingfors domkirkes guttekor, er eldste og mest anerkjente guttekor i Finland. Koret ble stiftet i 1952 av Tarmo Nuotio og Ruth-Esther Hillilä. Siden 2005 har korets sjefsdirigent vært Hannu Norjanen. Korets repertoar utgjøres av musikk fra middelalderen til nåtid men framfor alt av musikk av Johann Sebastian Bach. Republikkens president Sauli Niinistö er korvirksomhetens og reisenes permanente beskytter.[*klargjør*]

Historie
--------

Korets grundleggere var pastor Tarmo Nuotio og amerikafinlenderen Ruth-Esther Hillilä, som var korets første dirigent. Koret holdt de første korøvelsene i desember 1952. Hillilä hadde fra begynnelsen av et klart ønske om å ivareta og videreføre den historiske kirkelige guttekorstraditionen i Finland. Koret har vært ledet av bland annat østerrikeren Peter Lacovich (1954-62) samt tyskerne Heinz Hofmann (1962-87) og Christian Hauschild (1987-2004). I Heinz Hofmanns 25-årige dirigentperiode ble korets utdannings- og konsertvirksomhetspraksis etablert. I Christian Hauschilds tid ble blant annet CM-instituttet grunnlagt og tyngdepunktet i repertoaret lå hovedsakelig på større verk. I 2005 overtok kapellmester Hannu Norjanen både den kunstneriske ledelse og rektorstillingen ved instituttet. I hans periode har det klassiske internasjonale repertoaret blitt utvidet og nåtidsmusikkens andel har økt raskt.

Sjefsdirigenter
---------------

* 1952–1954: Ruth-Esther Hillilä
* 1954–1958: Peter Lacovich
* 1959–1960: Harald Andersén
* 1960–1962: Peter Lacovich
* 1962–1987: Heinz Hofmann
* 1987–2004: Christian Hauschild
* 2005– : Hannu Norjanen

Eksterne lenker
---------------

* Offisielt nettsted Rediger på Wikidata

* (en) Cantores Minores – kategori av bilder, video eller lyd på Commons Rediger på Wikidata
 (på finsk og engelsk)
* (en) Cantores Minores på Discogs Rediger på Wikidata

* (en) Cantores Minores på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** MusicBrainz **·** Discogs
 |
**Bruno Prada** (født 31. juli 1971 i São Paulo) er en brasiliansk seiler som deltok i de olympiske leker 2008 i Beijing og 2012 i London.

Prada vant en olympisk sølvmedalje i seiling under Sommer-OL 2008 i Beijing. Sammen med Robert Scheidt kom han på andreplass i klassen starbåt bak Iain Percy / Andrew Simpson fra Storbritannia

Fire år senere, under Sommer-OL 2012 i London, vant han sin andre olympiske medalje i seiling. Sammen med Robert Scheidt kom han på tredjeplass i klassen starbåt bak Fredrik Lööf / Max Salminen fra Sverige og Iain Percy / Andrew Simpson fra Storbritannia.

OL-medaljer
-----------

* Sølv 2008 Kinas flagg Beijing - Sølv i seiling, starbåt menn Brasils flagg Brasil
* Bronse 2012 Storbritannias flagg London - Bronse i seiling, starbåt menn Brasils flagg Brasil

Eksterne lenker
---------------

* (en) Bruno Prada – Olympics.com Rediger på Wikidata

* (en) Bruno Prada – Olympedia Rediger på Wikidata

* (en) Bruno Prada – Sports-Reference (OL-resultater – arkivert) Rediger på Wikidata

* (pt) Bruno Prada – Brasils olympiske komité Rediger på Wikidata

* (en) Bruno Prada – World Sailing Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |
Vinterbilde av Qaqortoq.
Qaqortoq i 1860.
Tidligere Qaqortoq kommune.
**Qaqortoq** uttale hjelp•info (dansk **Julianehåb**) er Sørgrønlands største by, tilhørende Kujalleq kommune, inntil 2008 daværende Qaqortoq kommune. Navnet Qaqortoq betyr «Det hvite» fordi Hvalsey kirke som den eneste norrøne bygningen på Grønland var hvittet med kalk.

Byen ble etablert som en handelsplass av den norske handelsmannen Anders Olsen i 1775. 

Qaqortoq har 3 089 innbyggere (2016), og er dermed Grønlands femte største by.

Kultur
------

I Qaqortoq ligger Grønlands eldste fontene fra 1928, plassert i byens gamle sentrum. I sentrum av byen ligger også Qaqortoq Museum i byens eldste bygning. Denne bygningen er fredet. 

Byen har et stort bibliotek i et iøynefallende gult hus med grønt tak. Biblioteket heter «Det gule bibliotek». Her kan innbyggerne låne både bøker, blader og cd-er, samt bruke bibliotekets pc-er til internettbruk. 

Rundt 50 forskjellige skulpturer er plassert rundt i byen. Dette kunstprosjektet kalles «Sten og menneske», og ble startet i 1993 av den lokale kunstneren Aka Høegh. Skulpturenes tema er å få fram menneskeansikter i stein, og nesten hvert år kommer ulike kunstnere fra Grønland, Island, Danmark, Norge, Sverige og Finland for å lage nye skulpturer. 

Litt utenfor byen ligger ruinen av Hvalsey kirke, en av regionens viktigste ruiner. Denne ligger innerst i fjorden, ved Qaqortukulooq (Hvalsey), og fra Qaqortoq tar det ca. 20 minutter med båt, eller 8 timer til fots. Qaqortoq kommune arbeider også med å få denne kirkeruinen inn på UNESCOs liste over verdens kultur- og naturarvsteder som det eldste bevis på møtet mellom inuittene fra nordvest og nordboerne fra sørøst.

Byen har generelt et bevisst forhold til kulturhistorie, og ihensyntar gamle og verneverdige bygninger og gatemiljøer i sin byplanlegging.

Referanser
----------

1. ↑  ; *Statistikbanken*; besøksdato: 12. februar 2020.
2. ↑  Christian Keller: «Hvorfor bosatte vi oss på Grønland?» *P2-akademiet* bind XXXVI, ISBN 9788275961608
3. ↑  *Greenland in Figures 2016* (PDF). Statistics Greenland. ISBN 978-87-998113-1-1. ISSN 1602-5709. Besøkt 23. november 2016.
4. ↑  «Sten og menneske»

Eksterne lenker
---------------

* Qaqortup kommune
* Det gule bibliotek
* Historiske bilder av Hvalsø Kirkeruin

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** GeoNames
 |
**Bruno Mingeon** (født 7. september 1967 i Bourg-Saint-Maurice) er en fransk tidligere bobkjører som deltok i de olympiske vinterleker 1992 i Albertville, 1994 i Lillehammer, 1998 i Nagano, 2002 i Salt Lake City og 2006 i Torino.

Mingeon vant en olympisk bronsemedalje i bobsleigh under vinter-OL 1998 i Nagano. Han var med på det franske laget som kom på delt tredjeplass sammen med Storbritannia bak Tyskland og Sveits i firerbob. De andre på laget var Emanuel Hostache, Éric le Chanony og Max Robert.

Mingeon ble verdensmester i bobsleigh 1999 i Cortina d'Ampezzo i firerbob.

OL-medaljer
-----------

* 1998 Japans flagg Nagano - Bronse Bronse i bobsleigh, firerbob Frankrikes flagg Frankrike

Eksterne lenker
---------------

* (de) Bruno Mingeon – Munzinger Sportsarchiv Rediger på Wikidata

* (en) Bruno Mingeon – Olympedia Rediger på Wikidata

* (en) Bruno Mingeon – Sports-Reference (OL-resultater – arkivert) Rediger på Wikidata

* (en) Bruno Mingeon – databaseOlympics.com (arkivert) Rediger på Wikidata

* (en) Bruno Mingeon – IBSF Rediger på Wikidata

  


|  |  |
| --- | --- |
| Oppslagsverk/autoritetsdata | Munzinger (sport)
 |
Portrett av Christian Frederik i norsk regimentsuniform malt av Charlotte Berg. Signatur: *C. B. 22de Mai 1814*.  
Fra utstillingen på Norsk Folkemuseum. Foto: Haakon Michael Harriss / Norsk Folkemuseum 
**1814 – Spillet om Danmark og Norge** var en temporær utstilling i anledning grunnlovsjubileet i Norge i 2014. Utstillingen var et samarbeidsprosjekt mellom Norsk Folkemuseum og Det Nationalhistoriske Museum på Frederiksborg Slot i Danmark. 

Utstillingen besto av gjenstander og kunstverk med tilknytning til begivenhetene før, under og etter 1814. Den var ment å kaste lys over de 400 årene Norge var i union med Danmark og hvilke konsekvenser storpolitikken fikk for Nordens befolkning. En sentral aktør i 1814 var Christian Frederik, noe det også ble lagt vekt på i utstillingen.

1814 – Spillet om Danmark og Norge åpnet på Norsk Folkemuseum 14. januar 2014 og ble vist frem til 31. juli. Fra 1. august 2014 og ut året ble den vist ved Det Nationalhistoriske Museum.

Det faglige ansvaret for utstillingen var ved Monica Mørch.

Kilder
------

* 1814 – Spillet om Danmark og Norge fra Norsk Folkemuseum
* «Arrangementskalender», *Grunnlovsmagasinet* side 40

Eksterne lenker
---------------

* (en) 1814 – Spillet om Danmark og Norge – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
Kinesisk klippekunst, «vindusblomst» (chuang hua, laget som dekorasjon til kinesisk nyttårsfeiring
**Psaligrafi** er kunsten å lage bilder, mønstre og ornamenter av papir. Et psaligrafisk verk er formet av et sammenhengende stykke papir og er klippet utelukkende med en skarp saks. Papiret brettes ofte en eller flere ganger før klippingen. Arbeidet er tidkrevende og krever stor konsentrasjon. Klipper man feil, kan det ikke rettes opp. Det ferdige bildet i papirklipp monteres oftest mellom to glassplater. Større arbeider kan bestå av flere ark. 

Karen Bit Vejle er en kjent dansk-norsk utøver i denne kunstarten. Hun er bl.a. inspirert av H.C. Andersens arbeider i denne type bildekunst.

Litteratur
----------

* Holt, Gunnar (1992). *Papir i hverdag og kunst : om papirets historie og utvikling, pluss aktivitetsoppgaver for store og små*. Universitetet i Trondheim.  [Boken inneholder noe tekst om papirklippingens historie, og har også henvisning til K.B. Vejle]

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |
**João Braz de Aviz** (født 24. april 1947 i Mafra i Santa Catarina) er en brasiliansk kardinal i Den katolske kirke og prefekt for Kongregasjonen for institutter for konsekrert liv og selskaper for apostolisk liv.

Braz de Aviz ble ordinert til prest i 1972. Han har lisensiatgrad i teologi fra Gregoriana-universitetet og doktorgrad i dogmatisk teologi fra Det pavelige lateranuniversitet.

Han ble titulærbiskop av Flenucleta og hjelpebiskop av Vitória i 1994. I 1998 ble han ordinarius i Ponta Grossa og i 2002 erkebiskop av Maringá. I 2004 ble Braz de Aviz erkebiskop av Brasília. Han ble prefekt for Kongregasjonen for institutter for konsekrert liv og selskaper for apostolisk liv i 2011. Braz de Aviz ble i 2012 utnevnt til kardinal av pave Benedikt XVI, med *Sant'Elena fuori Porta Prenestina* som tittelkirke

Braz de Aviz har markert seg som forkjemper for de fattiges sak, slik også den latinamerikanske frigjøringsteologien gjør, men tar avstand fra frigjøringsteologiens radikale uttrykk.

Referanser
----------

1. 1 2 3  «AVIZ Card. João Braz de», College of Cardinals, Biographical notes, Holy See Press Office.
2. ↑  «Papal conclave: Runners and riders», *BBC News*, 12. februar 2013.

Eksterne lenker
---------------

* The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** ISNI **·** BNF **·** BNF (data) **·** SUDOC **·** BNE
 |
Bowler Nemesis
**Bowler Nemesis** er en løpsbil utviklet, produsert og solgt av britiske Bowler Off Road. Wildcat har vært brukt i forskjellige rally raid, hvor det mest kjente er Rally Dakar.

Teknisk
-------

Nemesis har visse detaljer, slik som grill, frontlykter og baklykter fra Range Rover Sport. Som forgjengeren Bowler Wildcat har Nemesis rørramme og integrert veltebur, begge godkjent for løpsbruk. I motsetning til Wildcat så har Nemesis uavhengig hjuloppheng.

Bowler tilbyr Nemesis med 4,4 og 4,0 liter V8 bensinmotor, og en 4,2 liter med kompressor. En sekstrinns manuell girkasse er standard, med en racingkasse som tilvalg. En 60/40 differensialbrems på senterdifferensialen fordeler kreftene til fram- og bakakselen, som begge kan leveres med låsbare differensialer eller differensialbremser.

Karosseriet er laget av et komposittmateriale kalt Twin-tex med noe karbonfiber på områder med høyere styrkekrav.

Nemesis har en 415 liter drivstofftank for å kunne delta i de lengre strekkene på Rally Dakar.

Kilder
------

«Bowler Nemesis». Arkivert fra originalen 16. desember 2007. Besøkt 31. desember 2007.

Eksterne lenker
---------------

* Offisielt nettsted Rediger på Wikidata

* (en) Bowler Nemesis – kategori av bilder, video eller lyd på Commons Rediger på Wikidata
 (engelsk)
**Psel** (ukrainsk: Псeл) eller **Psiol** (russisk: Псёл) er ei elv i Poltava og Sumy oblast i Ukraina, og Belgorod og Kursk oblast i Russland. Den er ei venstre sideelv til Dnipro, med en lengde på 717 km, og et nedbørfelt på 22 800 km².

Den har sitt utspring på de sørøstlige utløperne av Det sentralrussiske platå, og renner derfra i vestlig retning. Omtrent ved byen Sumy endrer den retning mot sør-sørvest og passerer over Poltavaplatået. Den munner ut i Kamjanskereservoaret i Dnepr, mellom byene Krementsjuk og Horisjni Plavni.

Viktigste sideelver er Sudzja, Grun, Khorol, Pena, Grun-Tasjan og Goltva. Elva er islagt fra november til mars.[]

Ved Psel ligger byene Sumy, Hadjatsj og Sjysjaky i Ukraina, og Obojan i Russland.

Referanser
----------

1. ↑  «Псёл». *bse.sci-lib.com*. Besøkt 3. desember 2022.

Eksterne lenker
---------------

* (en) Psel (river) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Haakon Faanes** (født 21. april 1884 på Frosta i Nord-Trøndelag, død 7. mai 1966) var en norsk elektroingeniør.

Han var sønn av lensmann og ordfører Hans Faanes. Han hadde en militær- og ingeniørfalig utdannelse fra Krigsskolen samt ingeniørutdannelse fra elektrolinjen ved NTH fra 1914. Faanes var assistent i elektroteknikk ved NTH 1914–1916, dosent ved Sjøkrigsskolen 1917–1918, drifts- og overingeniør ved Trondheim Elektrisitetsverk AS 1918–1929, professor i vekselstrømteknikk ved NTH 1929–1959 og formann ved NTHs elektrotekniske avdeling i flere omganger. Faanes hadde permisjon fra professoratet for å være direktør ved Trondheim Elektrisitetsverk AS 1937–1941.

Faanes var ridder av 1. klasse av St. Olavs Orden fra 1959 og medlem av DKNVS fra 1932.

Referanser
----------

1. ↑   Store norske leksikon, Store norske leksikon-ID Haakon\_Faanes[Hentet fra Wikidata]
2. ↑   www.strindahistorielag.no[Hentet fra Wikidata]

Eksterne lenker
---------------

* Haakon Faanes' CV hos NTNU
* Haakon Faanes private arkiv finnes ved NTNU Universitetsbiblioteket
* Professorarkivene ved NTNU har faglig nytteverdi og historisk interesse- Arikkel om «Den elektrotekniske avdeling» i oppstart og videre utvikling av Ingunn Østgaard, NTNU Universitetsbiblioteket

  


|  |  |
| --- | --- |
| Oppslagsverk/autoritetsdata | Store norske leksikon **·** Wikistrinda **·** Historisk befolkningsregister
 |
| Medaljeoversikt |
| --- |
| Konkurrerte for Norges flagg Norge |
| Landeveissykling |
| EM i landeveissykling |
| Bronse | 2007 Sofia | Fellesstart, junior |

**Ole Haavardsholm** (født 18. juli 1989) er en norsk syklist. Han sykler for det norske kontinentallaget Team Joker Bianchi. Stavanger-gutten er ansett som et av norges største sykkeltalenter. I 2006 og 2007 tok han en rekke poduimsplasseringer i junior-ritt i Belgia og Nederland, i tillegg til ta bronse i Europamesterskapet i landeveissykling for juniorer i 2007. Foran 2008-sesongen signerte han for Team Joker Bianchi, og året etter tok han sin første UCI-seier ved å vinne «Poreč Trophy» i Kroatia.

Meritter
--------

2006
Norges flagg Norgesmester på tempo (Junior)
2007
3.-plass fellesstart i Junior-EM
Norges flagg Norgesmester på tempo (Junior)
2009
Poreč Trophy

Referanser
----------

Eksterne lenker
---------------

* (en) Ole Haavardsholm – UCI Rediger på Wikidata

* (en) Ole Haavardsholm – ProCyclingStats Rediger på Wikidata

* (en) Ole Haavardsholm – Cycling Archives Rediger på Wikidata

* (en) Ole Haavardsholm – Cycling Quotient Rediger på Wikidata
Middlesex' våpenskjold
**Mellomsaksere** eller **midtresaksere** (angelsaksisk *Middel Seaxe*, engelsk *Middle Saxons*) viser til det angelsaksiske folket eller stammen av dette navnet og deres område som lå midt mellom de andre angelsaksiske rikene i tidlig middelalder i England. Dette området ble siden, om enn med noe endrede grenser, til fylket Middlesex. Det inkluderte tidlig bosetning i London. Det samme var tilfellet for Westminster. Begge byene hadde en utpreget form for selvstendighet. Hele området var en del av kongedømmet Essex, men ble avgitt til kongedømmet Mercia på 700-tallet.

Våpenskjoldet for Middlesex
---------------------------

Våpenskjoldet for Middlesex ble tilskrevet middelalderens heraldikk for kongedømmene til det angelsaksiske heptarkiet. Det er fastsatt for kongedømmet for mellomsaksere og østsaksere og avbildet med tre sakser, det vil si betegnelsen på tre korte sverd på en rød bakgrunn. Sakser var et våpen som angelsaksiske krigere bar, og selve betegnelsen sakser og landet Sachsen har antagelig sin opprinnelse i navnet til dette våpenet.

Referanser
----------

1. ↑  Mills, A.D. (2001): *Dictionary of London Place Names*, Oxford, ISBN 0192801066, s. 151
2. ↑  Keightley, A. (1840): *The History of England*
3. ↑  Docherty, Frank: *The Anglo Saxon Broken Back Seax*, Myarmoury.com
4. ↑  Online Etymology Dictionary: «Saxon»
**Melodeon** er en type orgel med frie tunger som lydgivere. Lyden dannes ved at luft suges forbi frie tunger, eller frie rørblad, og får disse til å vibrere. Vanligvis pumpes luften ved hjelp av to fotpedaler, jamfør tråorgel, men det finnes instrumenter med elektrisk pumpe og pedalstemmer. Det første melodeonet ble produsert i 1854 av Mason & Hamlin fra Boston, Massachusetts, og instrumentet var da også overveiende et amerikansk fenomen. På engelsk omtales det også gjerne som *american (reed) organ*.

Melodeon er nært beslektet med harmonium, men skiller seg fra denne ved at luften suges ved hjelp av undertrykk, istedenfor å blåses. Dette gir to ganske ulike klangresultat. I et melodeon undertrykkes det ofte lite sjarmerende overtonespekteret til de vibrerende tungene, mens et harmonium vil la disse spre seg langt mer uhindret. Som resultat av dette har et melodeon ofte en mer behagelig klangfarge enn et harmonium.

Det største melodeon som er laget er trolig Peloubet Church Organ fra 1892 med 1948 frie tunger, 3 manualer og pedaler, laget av Lyon & Healy (iflg. Robert Gellermann, The American Reed Organ, 1973 Vestal Press, New York).

Se også
-------

* Harmonium
* Tråorgel

|  |  |
| --- | --- |
| Oppslagsverk/autoritetsdata | Encyclopædia Britannica
 |